Hei! Tänään tahdon puhua palaamisesta sydämen paloon, -
palaamisesta suuruuteen, -
palaamisesta paikkaan, johon Jumala on jokaisen uskovan kutsunut.
Haluan puhua hieman Ilmestyskirjasta.
Jeesus Kristus ilmestyi Johannekselle Patmossaarella.
Johannes oli saarella yksin, syrjäisessä paikassa.
Hänet oli tuomittu sinne, koska hänestä oli tullut johtaja, -
joka teki niin hyvää työtä, että maailma pelkäsi ilmestystä, -
jonka Jumala oli antanut hänelle. Niinpä hänet vietiin vankilasaarelle.
Puhun hieman Ilmestyskirjasta.
Raamattu sanoo Ilmestyskirjassa, että Johannes oli Patmoksella.
Hän kuuli äänen kuin paljojen vetten pauhinan, kuin pasuunan äänen, -
sanoo Ilm. 1.
Raamattu kertoo, että Johannes kohtasi Jumalan.
Kohtaamisessa hänen henkensä alkoi herätä ilmestykseen Jeesuksesta.
Ilmestys ei ollut vain yksin Johannesta varten.
Se ulottuisi pitkälle tulevaisuuteen, -
ihmissukupolviin aina Jeesuksen paluuseen asti.
Tahdon puhua tähän liittyen siitä, -
että monet ihmiset tänä päivänä ovat kadottaneet rakkauden ja palon, -
jonka Jumala kerran antoi heille. Se on sanomani teille tänään.
Jokin aika sitten annoin tässä studiossa sanoman, -
että Jumala yrittää herättää Suomen.
Puhuin Jumalan meille antamasta profetiasta.
Julistin sen marraskuussa 2014.
Seisoin Senaatintorilla. Puhuin liike-elämälle, koulutusjärjestelmälle,-
hallinnolle ja Jeesuksen seurakunnalle.
Profetoin siellä. Voitte katsoa videon ohjelma-arkistosta.
Puhuin tulevasta vaarasta.
Jumala alkoi puhua minulle viime viikkoina. Olen taas Suomessa.
Haluan kertoa teille tärkeän sanoman,
että Jumala käskee meitä ensinnäkin heräämään -
ja palaamaan rakkauteen, jonka Jumala kerran antoi.
Maalaan teille kuvan: Johannes oli saarella.
Hän sai sanoman Jeesukselta. Hän kääntyi ja näki Jeesuksen.
Jeesuksen silmät olivat kuin tulen liekki.
Hän näki Hänet päästä varpaisiin. Jalat olivat kuin sulatusuunissa.
Hänellä käsissään tähtiä. Hänellä oli lampunjalat.
Jumala antoi Johannekselle suuren, voimallisen sanoman -
seitsemälle seurakunnalle. Ne ovat yhä olemassa tänäkin päivänä.
Haluan keskittyä Ilm. 2:een. Se puhuu voimallisesta seurakunnasta.
Johannes oli sen pastori silloin. Sen oli perustanut apostoli Paavali.
Sen lisäksi että Paavali oli perustanut sen, -
hänen hengellinen poikansa Timoteus oli myös pastorina siellä.
Nyt Johannes toimi työn ja seurakunnan pastorina.
Sen vuoksi Efeson seurakunta oli apostolinen seurakunta.
He tiesivät hyvin, mitä on olla apostoli, uloslähetetty.
Sana apostoli tarkoittaa: lähetetty, ulos lähetetty tehtävää varten, -
Jumalan tai jonkun lähettämä tiettyä tehtävää varten.
Apostoli Paavali oli perustanut seurakunnan.
Raamattu sanoo Ilm. 2:n alkujakeissa,
että he tunsivat erittäin hyvin apostoliset asiat.
Jeesus sanoo: "Olet ollut kärsivällinen ja sinnikäs.
Et ole uupunut etkä väsynyt tekemään hyvää."
Tämä seurakunta oli voimallinen.
Se oli malliesimerkki apostolisesta seurakunnasta, -
jolla oli todellinen apostolinen auktoriteetti.
Olin Kenian Nairobissa noin vuosi sitten. Keskustelin Colin Dyen kanssa.
Hän kysyi: "Harold, mikä profeetallinen sana on sinusta -
todella tärkeä maailman kansoista ja seurakunnalle? Mikä on se yksi asia,
joka nousee etualalle tarpeena?"
Sanoin: "Tarvitaan todellista apostolista auktoriteettia."
Nykyihmiset eivät aina edes tiedä, mikä on apostolinen auktoriteetti: -
Jumalan voima yhdessä Herran hallinnon kanssa auttaa seurakuntia -
apostolien, profeettojen, pastorien, opettajien ja evankelistojen johdolla -
varustamaan seurakuntaa, niin että pelastus menee ulos kansoihin -
ja ihmiset kansoissa tietävät, että Jeesus on tulossa takaisin pian.
Samoin tarkoitus on, että ihmeet, merkit ja tunnusteot toimivat, -
jotta maailma näkee Kristuksen voiman ja rakkauden, -
kun Jumala parantaa ja hoitaa. Efeson seurakunta oli sellainen.
Siellä toimivat ihmeet, merkit ja voima. Jumala sanoi Efeson seurakunnalle: -
"Tahdon hoitaa ja siunata teitä, mutta haluan teidän myös ymmärtävän, -
että minulla on silti jotain teitä vastaan.
Kykenette tekemään kaikki asiat apostolisesti.
Olette koetelleet apostolit ja huomanneet, että jotkut ovat vääriä."
Mistä tunnistaa väärän apostolin?
Joillakin on aito apostolinen voitelu, kuten Paavalilla, -
Timoteuksella ja Johanneksella.
Vertaa sitä muihin, jotka opettavat muuta.
He eivät toimi Jumalan voimassa eivätkä rakkaudessa.
Se ei korjaa seurakuntaa, tuo sitä valtakunnan täyteyteen -
eikä julista valtakunnan sanomaa.
Jotkin seurakunnat ovat eksyneet uskonnollisuuteen, rituaaleihin -
ja kaikenlaisiin ideologioihin.
He ovat jättäneet Jumalan rakkauden ja voiman ja ihmisten palvelemisen.
Herran voima apostolisessa ympäris- tössä on tarpeellinen yhä tänäänkin.
Siksi tämä sanoma on tullut tähän päivään tänne Suomeen.
Jumala kutsuu Suomen sekä sen julistajat ja johtajat -
liike-elämässä, hallinnossa ja yliopistoissa heräämään, -
jakamaan Jumalan rakkautta ja ymmärtämään, -
että tulee palata siihen, mitä Jumala on heille antanut.
Näemme luvusta 2, että Jeesus puhuu Johannekselle vakavalla tavalla.
"En tuomitse teitä. Siunaan teitä, -
koska tunnette apostolisen auktoriteetin. Olette kärsivällisiä.
Olette ahkeroineet. Väärää opetusta jakavien nikolaiittain tekoja ja oppeja-
te olette vihanneet."
Lopunaikoina tulee monta väärää profeettaa ja opettajaa.
Hän sanoi: "Teette selväksi, mikä on todellista.
Mutta on eräs asia, vaikka olette hieno seurakunta, -
teette hienoa lähetystyötä ja lähetätte ihmisiä työhön apostolisesti.
He menevät muihin kansoihin, kehittävät seurakuntia ja palvelevat.
Laskette käsiä ihmisten päälle kuin Timoteus ja profetoitte heille, -
jotta he voivat lähteä Herran työhön. Silti on yksi asia, jota pitää katua.
Se on se, että olette hylänneet ensipalonne, ensirakkautenne."
Tänäänkin on ihmisiä, jotka kerran rakastivat Jumalaa, -
mutta eivät enää pala Jumalalle. Suomessakin on niitä, -
jotka rakastivat Herraa 20, 30, 10, 5 vuotta sitten.
Tänään tuli on sammuneena. He nukkuvat laivan pohjalla.
Jumala sanoo: "Herää ja palaa Jumalan rakkauteen ja paloon.
Syty uudelleen Jumalasta. Lue Sanaa. Kätke se sydämeesi.
Elä Jumalalle, lähde ulos ja tee valtakunnan työtä, -
sillä vainiot ovat valjenneet leikattavaksi täällä Suomessa.
Jumala kutsuu nuoria miehiä ja naisia: "Nyt on oikea hetki -
elää kristityn elämää ja löytää se, mille sydämesi palaa."
Jotkut ovat luopuneet siitä.
Mitä Jumala kutsui sinut tekemään, kun otit Jeesuksen elämääsi?
Mikä sytytti sinut palavaksi Jumalalle?
Mikä oli tuo palo ja rakkaus, joka jostain syystä unohtui?
Nyt olet sotkeutunut kiireyteen tai uskonnolliseen teeskentelyyn.
Joskus ihminen suorittaa kristilliset manööverit. "Halleluja!"
Rukoilemme. Olemme malliseurakuntalaisia.
Puhumme kristillisen termein ja muuta.
Joskus Jeesus haluaa vain, että palaamme suhteeseen -
ja löydämme uudelleen rakkauden ja palon. Ehkä se on palo evankelioida.
Nyt sinusta on tullut seurakunnan vanhin, johtaja -
tai seurakunnan palvelija.
Olet loitontunut Jumalan tulesta ja ilosta -
ja siunauksista, jotka Jumala alussa sinulle antoi.
Ehkä olet liike-elämässä ja olet menestynyt.
Aikoinaan kävit lähetysmatkoilla ja muuta. Opetit seurakunnassa.
Sydämesi paloi Jumalan tulta, -
koska sinulla oli rakkautta ja paloa muita ihmisiä kohtaan.
Ehkä tuo tuli on alkanut hiipua ja vähetä.
Sinun täytyy palata ja löytää Jumalan tuli ja sydämen palo.
Ehkä elämässäsi on lahjoja ja kutsumuksia, -
joilla aikoinaan palvelit Herraa. Kaikki pyöri Jumalan Sanan ympärillä.
Se oli vahvasti mukana työpaikalla ja perheessä.
Teit kaikkia noita asioita, ja sinulla oli ihana kristillinen elämäntapa.
Mutta jotenkin tuli alkoi hiipua.
Jumala kutsui minut taas Suomeen ja antoi hiljattain tämän sanoman: -
palauta palo ja ymmärrys Jumalan omille ja sano: "Palatkaa!"
Palatkaa ensirakkauteenne! Palatkaa todelliseen sydämenne paloon!
Ei kaikkeen kiireeseen ja sellaiseen, mikä vie sinut muualle.
Ehkä se on vienyt sinut hyviin asioihin, -
mutta joskus hyvät asiat ovat Jumalan varaamien suurten asioiden vihollinen.
Jos rakkautesi ja palosi Jumalan kutsua kohtaan on alkanut hiipua, -
muista sananpaikka, että Jumalan lahjat ja kutsu ovat peruuttamattomia.
Ei väliä, vaikka olisit harhaillut pois Jumalan luota ja poikennut polulta.
Ehket ole rukoillut tai jutellut Herran kanssa aikoihin. Tämä on tilaisuutesi.
Jumala antaa sinulle tilaisuuden tänään Suomessa ja muissa maissa.
Herää ja palaa Jumalan valtakuntaan.
Rakasta Häntä niin kuin alussa. Palaa suhteeseen Herran kanssa.
Jumala haluaa, että palat Hänelle. Hän haluaa, että pystyt rukoilemaan.
Että näet ihmeitä. Että olet kristitty, joksi Hän on sinut kutsunut.
Monet kristityt Suomessa sanovat: "Raamatunkertomukset ovat hyviä, -
mutta minulla on nyt koulutus. Pidän osaa kertomuksista satuina."
Raamattu sanoo 1. Tim. 4:ssä, että viimeisinä päivinä -
jotkut ovat niin korkeasti koulutettuja ja ylpeitä omista ideologioistaan, -
että he eivät pidä osaa Jumalan asioista totena.
Mutta sitten he kokevat elämässään hengellisen kohtaamisen -
ja kohtaavat taas Jeesuksen. Joku kristitty rukoilee heidän puolestaan.
Joku tulee kertomaan Jumalan rakkaudesta.
Aistit, että sinullakin oli joskus sitä, mitä heillä on.
Jumala sanoo: "Tehkää parannus." Se tarkoittaa kääntymistä -
ja palaamista siihen suuntaan, jossa kuuluu olla Herran kanssa.
Jumala sanoo: Hetkesi on koittanut, Suomi.
Hetkesi on koittanut, sinä liikemies, sinä päättäjä, -
sinä koulutusjärjestelmässä toimiva.
Rakasta Herraa ja palaa sydämesi paloon.
Oletko menettänyt palosi ja lahjasi, joihin Jumala on sinut kutsunut?
Raamatussa on monia lahjoja, mm. hallinnointi, opetus, -
palveleminen, laupeudentyö, antaminen ja profetointi.
Niitä on monia erilaisia. Jumala on kutsunut jokaisen.
Palvelutehtäväsi voi olla työ liike-elämässä tai arjessa toimiminen.
Voit palvella Herraa, palata Jeesuksen rakkauteen -
ja palvella rakastavasta sydämestä vaikuttamalla ihmisiin.
Jumala sanoo sinulle tänään, että Hän kutsuu Suomea ja sinua -
palaamaan valtakuntaan ja ensirakkauteen.
Mitä jätit taaksesi sinne?
Kuuntele. Mitä jätit taaksesi?
Pyhä Henki haluaa puhua sinulle nyt. Mitä sellaista jätit taaksesi?
Tiedät sen lahjan ja siunauksen. Se voi olla laulaminen tai esirukoileminen.
Ehkä olet yrittäjä ja tiedät Jumalan asettaneen sinut liike-elämään, -
jotta ihmiset näkisivät, miten Jumala on siunannut sinua, -
ja minkä Jumala tekee yhdelle, Hän voi tehdä toiselle.
Pyydän sinua kuulemaan tämän sanoman.
Palaan nyt siihen, mitä Jeesus sanoi.
Jeesus sanoi: "Muista siis, mistä olet langennut, ja tee parannus, -
ja tee niitä ensimmäisiä tekoja".
Ei tule palata menneeseen vaan jatkaa siitä, missä nyt on.
..."mutta jos et, niin minä tulen sinun tykösi -
ja työnnän sinun lampunjalkasi pois paikaltaan, ellet tee parannusta."
Jumala siis sanoo, että voitelu vähenee. Lahja pysyy.
Kutsu on yhä voimassa. Mutta voitelu, ilo ja palo Jumalaa kohti vähenevät.
Huomaa olevansa haalea -
tai kaukana siitä, mihin Jumala on kutsunut.
Tässä on muutakin. Jumala kutsuu parannuksentekoon, uuteen suuntaan-
ja Jumalan tulen, rakkauden ja palon uudelleen löytämiseen Suomessa, -
palaamiseen seurakuntaan, joka on tulessa.
Ei kuin hautajaisissa. Puhun seura- kunnasta, joka rakastaa Jeesusta.
Joka ylistää Jumalaa kohotetuin käsin
ja sanoo vapaasti: "Jumala, rakastan sinua. Siunaan sinua."
Laulaa ylistyslauluja, jotka nostavat sieluasi.
On monia seurakuntia, jotka ovat sisäisesti kuolleita.
Jeesus sanoi: "Voi heitä, joiden seurakunnat ovat sellaisia."
Ne ovat kuin hautajaiset, kuolleen miehen luut.
He ovat kuin kalkittuja. Heissä ei ole elämää.
Jumala sanoo sinulle tänään: "Tule kokonaan valtakuntaan."
Jeesus julisti voiman, siunauksen, suosion ja innostavuuden sanoman.
Jeesus sanoi: "Sinun ei tarvitse elää ikävystyttävää kristillistä elämää."
Jeesus sanoi Johannekselle jakeessa 11 myös: -
"Jolla on korva, se kuulkoon". Kysyn sinulta tänään: "Kuunteletko?"
Kuunteletko Jumalan sanaa enemmän kuin muita ääniä?
Kuuntelemmeko Pyhää Henkeä tänään?
Pientä, hiljaista kuiskaavaa ääntä sisällämme?
Taivaan ääntä, jonka voimme kuulla?
Se on meille niin tärkeä tänään, että jos voimme kuulla Jumalan äänen, -
voimme mennä suuntaan, johon Jumala on meidät kutsunut.
Pyhä Henki vahvistaa sen, niin että haluamme elää Jumalalle -
ja toimia Jumalan voimassa. Mutta se ei tuomitse meitä.
Jeesus ei tullut tuomitsemaan, missä sitten oletkin tänään.
Hän tuli rakastamaan sinut valtakuntaan.
Jotta voit palata paloon ja rakkauteen ja olla tulessa Jumalalle -
ja pystyt tekemään kaiken, mihin Hän on sinut kutsunut.
Kerrataan pääkohdat.
Tahdon teidän ymmärtävän tämän sanoman, sillä se on tosi tärkeä.
Jumala tuo herätyksen maailmaan.
Tämä on tilaisuutesi olla osa Jumalan suurta liikettä.
Maailman kansoissa on liikehdintää.
Puhun kaikkialla, minne menen, viidestä avaimesta, -
jotka avaavat herätyksen elämässäsi.
Miten avata herätys sydämessä ja jokapäiväisessä vaelluksessa?
Niin että joka päivä, kun liikut ja vierailet yrityksissä, -
käyt kaupassa tai vierailet sukulaisten luona, minne ikinä menetkin, -
Jumala on kanssasi. Voit tuoda sinne Jeesuksen rakkauden ja läsnäolon.
Voit rukoilla ja välittää Jumalan rakkautta.
Jumala sanoo, että meidän pitää ensin tehdä parannus ja palata tielle, -
jolle Jumala on kutsunut. Meidän ei tule hylätä sydämen paloa.
Kysyn sinulta vielä kerran: Oletko jättänyt jotain taaksesi?
Oletko luopunut ensirakkaudestasi? Mitä Jumala antoi sinulle kerran?
Onko se evankelioinnin tai opettamisen henki?
Auttamisen ilo, muiden ihmisten palvelemisen ilo?
Joskus meidän pitää nousta, ravistella itseämme hengellisesti -
ja sanoa Herralle: "Teen kaiken, mitä olet minut kutsunut tekemään.
Menen, minne haluat minun menevän. Olen, mitä haluat minun olevan.
Sanon, mitä haluat minun sanovan. Riippumatta, mitä muut ajattelevat."
Olen huomannut suomalaisista erään asian 20 vuoden aikana.
Joskus he ovat kuin amerikkalaiset: he pohtivat, mitä muut sanovat.
Älä välitä muista.
Etsi ensin Jumalan suosiota, Luuk. 2:52.
Ja vasta sitten etsi ihmisten suosiota. Kun löydät Jumalan suosion, -
löydät Jumalan antaman palon, lahjat ja kutsun uudelleen.
Kun niin käy, käännyt Isän asioiden puoleen.
Raamattu jatkaa: Herra antaa meille suuria siunauksia elämän puusta.
Herra suo, että saamme tulla Jumalan paratiisin keskelle.
Että taivas odottaa meitä. Meillä on ikuinen paikka, jossa on Herran ilo.
Joskus ihmiset ovat uponneet liian syvälle tähän maahan.
He unohtavat Jumalan rakkauden ja suosion.
Usein unohdamme, että on olemassa taivas, jonne mennä, -
ja helvetti, jota paeta. Sanon tänään: helvetti on todellinen paikka.
Todellinen tuomion paikka. Sitä ei luotu kristittyjä varten.
Ei Jumalan poikia ja tyttäriä varten.
Se luotiin saatanaa ja sen demoneja varten.
Sanon näin: Meidän pitää herätä ja palata.
Näin se tapahtuu: Voimme löytää rakkauden uudelleen.
Voimme tarttua rakkauteen, paloon ja lahjoihin, -
ja sitten voimme edetä valtakuntaan. Voimme siis löytää asiat uudelleen.
Tarttua Jumalan antamiin asioihin rukouksen ja Herran etsimisen kautta.
Voi mennä palavaan seurakuntaan. Suomessa on monia hyviä seurakuntia
Voit olla siellä valona. Jos seurakunta palaa niin kuin pitäisi, -
voit rukoilla ja uskoa, ja Jumala tekee suuria asioita. Olet valo ja suola, -
jota Jumala haluaa käyttää palvele- miseen ja siunausten tuomiseen.
Sinun pitää löytää uudelleen se, mitä Jumala sanoi sinulle, jos olet luopunut
Sinun pitää tarttua niihin uskossa ja siirtää vuoria rukoilemalla.
Meidän pitää edistää Jumalan valtakuntaa. Siksi Jeesus tuli.
Hän tuli julistamaan valtakuntaa.
Kun tarkastelemme tätä, monesti ihmiset nukkuvat eivätkä ole hereillä.
Amerikassa on huomattu, että jotkut autoilijat ovat hyvin vaarallisia.
Osa ajaa humaltuneena.
On kolmentyyppisiä kuskeja, jotka aiheuttavat kuolonkolareita.
Usko tai älä, yksi aiheuttaja on puhelinten räplääminen.
On tärkeää, että emme tee niin ajaessamme. Ihmisiä on kuollut.
Olette nähneet videot.
Mutta puhun kolmannesta aiheuttajasta, jota emme aina muista.
Uuden tutkimuksen mukaan se on rattiin nukahtaminen.
He ovat ajaneet liian monta tuntia. Rekkakuskit ja muut. Heitä väsyttää.
Se on tilastojen valossa vaarallisempaa kuin humalakuskit.
Ihmisiä kuolee rattiin nukahtamisen takia.
Voin sanoa hengellisesti, että on vaarallista nukahtaa rattiin, -
kun Jumala vie sinua ja muita valtakuntaan.
Tänään Herra sanoo: Herää, Suomi! Tule Jumalan läsnäoloon.
Puhutaan vielä hetki lahjoista.
Olemme pyytäneet Herraa: "Jumala, teemme parannuksen siitä, -
että olemme jättäneet taaksemme antamasi lahjat ja kutsut."
Jokaisella on lahjoja ja kutsu.
Kutsu voi olla perhe, seurakunta tai liike-elämä.
Se voi olla muiden palveleminen.
Ei tarvitse olla saarnaaja puhujapöydän takana.
Takana ei tarvitse olla raamattukoulun opintoja.
Pietari, Jaakob ja Johannes tekivät ihmeitä, merkkejä ja tunnustekoja.
Opetuslapset vain seurasivat Jeesusta. Se oli yksinkertaista.
He käyttivät lahjojaan. Osa käveli vetten päällä ja herätti kuolleita.
Osa ajoi ulos demoneita.
Monet olivat niin voimallisia, -
että heidän tekemänsä ihmeet tuskin mahtuvat kirjoihin.
Tämä on nyt tilaisuutesi, ja rukoilen kanssasi, ennen kuin ohjelma loppuu.
Jumala sanoo sinulle: "Palaa alkuun.
Palaa kokonaan valtakuntaan. Ensirakkauteesi.
Käänny pois kaikista häiriötekijöistä, jotka vievät sinua väärään suuntaan.
Ne voivat olla hyviä asioita, mutta ne eivät ole valtakunnan suuria asioita.
Jeesus sanoo sinulle tänään: "Herää, Suomi! Tule takaisin Jumalan paloon.
Tule koko matka valtakuntaan. Ole kaikkea, mihin Jumala on kutsunut."
Tätä katsovat nytkin miehet ja naiset, joiden pitäisi palata seurakuntaan.
Joilla pitäisi olla passi valmiina, jotta Jumala voi lähettää heidät.
Kun seurakunta sanoo ensi kerran: "Teemme lähetysmatkan ulkomaille -
tai Suomen kaduille", niin sinä olet valmis, -
sillä Jumalan rakkaus virtaa elämäsi läpi.
Kun täytymme Jeesuksen rakkaudella, se alkaa läikkyä meistä yli.
Lahjamme alkaa toimia. Alamme opettaa uudelleen.
Alamme antaa uudelleen. Alamme palvella ihmisiä uudelleen.
Mitä ikinä jätitkin taaksesi, löydä se tänään uudelleen Kristuksessa.
Käänny pois häiriötekijöistä ja palaa kokonaan Jeesuksen luo.
Rukoilen puolestasi nyt, että sytyt Jumalalle.
Että missä ikinä kuljetkin, -
Jeesuksen rakkaus ja Jumalan antamat palvelemisen, antamisen, -
profetoimisen, rukoilemisen, musisoimisen, hallinnoimisen -
ja organisoimisen lahjat aktivoituvat.
Jumala auttaa sinua astumaan valtakuntaan -
ja tuomaan esiin rakkauden, palon ja Jumalan tulen, -
niin että se sytyttää muutkin ja Jeesuksesta tulee heidän Herransa.
Isä, rukoilen tänään Jeesuksen nimessä, -
että kristityt palaavat kokonaan ensirakkauteensa.
Että loitontuneet alkavat rakastaa Sinua taas -
ja löytävät rakkautesi ja palosi sydämessään.
Että heidän lahjansa syttyy voimassa ja Kristuksen rakkaudessa.
Jos he lopettivat evankelioinnin, evankelioikoot he taas.
Jos he lopettivat opettamisen, opettakoot he taas Herran Sanaa.
Jos he lopettivat rukoilemisen, syttyköön rukous heissä tänään.
Siunaan heitä ja rukoilen Jeesuksen nimessä, palatkoot he ensirakkauteen.
Palatkoon valtakuntaan. Mitä ikinä he jättivät taakseen, -
Jeesus, tämä on pelastuksen päivä.
Tämä on päivä, jona he voivat tulla siihen, mihin olet kutsunut heidät.
Isä, pyydän siunausta Suomen ylle ja Jumalan omien ylle Suomessa.
Jeesuksen nimessä, syttyköön suomalaisissa herätyksen tuli, -
niin kuin he eivät ikinä elämässään ole nähneet.
Jumala, herätät tänään Eurooppaa ja kansoja. Herätät Suomea.
Olet kutsunut heidät kokonaan valtakuntaan, -
jotta heidän tulensa, sydämensä palo ja Jeesuksen rakkaus olisivat runsaita.
Olitpa seurakuntajohtaja, palvelutyössä, hallinnossa, -
liike-elämässä tai yliopistossa, Jumala sanoo sinulle tänään: -
Tämä on tähtihetkesi. Suomi, herää!
Löydä ensirakkautesi. Ole kaikkea, mitä Jeesus kutsui sinut olemaan.
On ollut hienoa puhua teille tänään. Nimeni on Harold Eatmon. Nähdään!
Jumalan siunausta!
Suomennos: Marianne Tenetz